b"\n_START_ARTICLE_\nAbstracci\xc3\xb3 geom\xc3\xa8trica\n_START_PARAGRAPH_\nL\xe2\x80\x99abstracci\xc3\xb3 geom\xc3\xa8trica \xc3\xa9s una forma d'art abstracte creada a la d\xc3\xa8cada de 1880 i basada en l'\xc3\xbas de formes geom\xc3\xa8triques simples combinades en composicions subjectives sobre espais irreals. Sorgeix com una reacci\xc3\xb3 davant l'excessiu subjectivisme dels artistes pl\xc3\xa0stics d'\xc3\xa8poques anteriors en un intent de distanciar-se del purament emocional. El discurs cr\xc3\xadtic d'aquests artistes es complementa amb una exaltaci\xc3\xb3 exacerbada de les dues dimensions davant l'esfor\xc3\xa7 de la majoria dels moviments anteriors per intentar representar una realitat tridimensional._NEWLINE_Va ser Hilma af Klint la seva principal precursora. Vassili Kandinski, Kazimir Mal\xc3\xa8vitx i Piet Mondrian tamb\xc3\xa9 es troben entre els seus impulsors i qui es pot apreciar la influ\xc3\xa8ncia d'antigues cultures que van utilitzar la geometria com a expressi\xc3\xb3 art\xc3\xadstica i decorativa. \xc3\x89s el cas de les cer\xc3\xa0miques i mosaics que es conserven de l'art isl\xc3\xa0mic, obligat pel precepte religi\xc3\xb3s d'evitar la representaci\xc3\xb3 de la figura humana. Tamb\xc3\xa9 les cultures cl\xc3\xa0ssiques de l'antiga Gr\xc3\xa8cia i la Roma imperial, en les quals es van utilitzar amb profusi\xc3\xb3 elements decoratius sense referents recognoscibles en la realitat._NEWLINE_La pintura abstracta expressionista de la qual s\xc3\xb3n representants creadors com Hilma af Klint, Jackson Pollock, Franz Kline, Clyfford Still, i Wols, representen exactament el contrari de l'abstracci\xc3\xb3 geom\xc3\xa8trica._NEWLINE_Entre els artistes m\xc3\xa9s representatius de l'abstracci\xc3\xb3 geom\xc3\xa8trica es troben Vassili Kandinski, Kazimir Mal\xc3\xa8vitx, Alexander Rodchenko, Franti\xc5\xa1ek Kupka, Theo van Doesburg, Sophie Taeuber-Arp, Piet Mondrian, Victor Vasarely, Max Bill i Frank Stella."